User:MiletichDzordze/sandbox

FK MIljakovac-Fudbalski klub Miljakovac osnovan je leta 2020. godine kao jedinstven sportski kolektiv u ovom delu Evrope. Klub pored ideje fer pleja i zdravog rivalstva promoviše humanitarni rad i društvenu odgovrnost kao uzvišeni ideal ovog sportskog kolektiva.

Istorija
Osnivač i idejni tvorac koncepta FK Miljakovac je Jovan Simić, sportski radnik i humanitarac koji je kroz svoju karijeru napravio uspešan sklad humanitarnog rada i sporta organizujući velike humanitarne fudbalske mečeve, aukcije sportskih dresova i brojne humanitarne akcije sportskog tipa. Klub je osnovan sa idejom da srpskoj javnosti na drugačiji način predstavi fudbal i da sam sport koji širom planete igra i gleda nekoliko milijardi ljudi, iskoristi za slanje jake i jasne poruke – kako fudbalom kao globalnim fenomenom možemo menjati stvari u svojoj sredini. Upravo zbog toga je prva aktivnost FK Miljakovac bila humanitarnog karaktera, u saradnji sa Superligašem FK Voždovac. Prvi probni trening tek novoosnovanog kluba vodio je stručni štab FK Voždovac, a svi učesnici donirali su sredstva koja su prosleđena Udruženju roditelja dece obolele od raka (NURDOR). Istom udruženju donirana su i sredstva sakupljena tokom prvog meča u istoriji kluba u kojem je protivnik bila ekipa Ambasade Velike Britanije u Srbiji. Takođe, pored promocije zdravih društvenih, i etičkih moralnih vrednosti u sportu, klub radi i na promociji kulture, čestim kolektivnim posećivanjem kulturnih manifestacija, kao što su izložbe i pozorišne predstave. Planirano je da FK Miljakovac u sezoni 2021/2022 postane učesnik Međuopštinske lige i tako uđe u sistem takmičenja Fudbalskog saveza Beograda. I tada će, kao i do sada, klub koristiti svoj prostor u medijima i svoje zvanične mečeve za promociju ideja humanitarnog rada i fer pleja u sportu.